**Nr.înreg.ACHIZITOR:\_\_\_\_\_ Nr.înreg.FURNIZOR\_\_\_\_\_\_\_\_\_\_**

**CONTRACT DE FURNIZARE PRODUSE**

***Articol 1. Părțile contractante***

**JUDEȚUL CONSTANȚA**, cu sediul in Constanța, Bd.Tomis nr.51, telefon: 0241.708453, cod fiscal 2981739, reprezentat prin Președintele Consiliului Județean Constanța, domnul Marius Horia Țuțuianu, în calitate de **achizitor,**

*(Luând în considerare următoarele documente: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)*

**și**

**\_\_\_\_\_\_\_\_\_\_\_\_\_\_\_\_\_\_,** cu sediul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_, în calitate de **furnizor**,

***Articol 2. Termeni şi definiţii***

**2.1** - În prezentul contract următorii termeni vor fi interpretaţi astfel:

* + - 1. **contract** - reprezintă prezentul contract şi toate anexele sale.
			2. **Achizitor şi Furnizor** - părţile contractante, aşa cum sunt acestea numite în prezentul contract;
			3. **preţul contractului** - preţul plătibil Furnizorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
			4. **produse** - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care Furnizorul se obligă, prin contract, să le furnizeze Achizitorului;
			5. **servicii** - serviciile aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin Furnizorului prin contract;
			6. **origine** - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea Furnizorului.
			7. **destinaţie finală** - locul unde Furnizorul are obligaţia de a furniza produsele;
			8. **termenii comerciali de livrare** - vor fi interpretaţi conform INCOTERMS 2010 – Camera Internaţională de Comerţ (CIC);
			9. **forţa majoră -** orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
			10. **zi** - zi calendaristică; **an** - 365 de zile.

***Articol 3 . Interpretare***

* 1. – În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
	2. - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.
	3. - Cuvintele referitoare la persoane sau părţi vor include societăţile şi companiile, precum şi orice organizaţie având personalitate juridică.
	4. - Clauzele şi expresiile vor fi interpretate prin raportare la întregul contract.

***Articol 4. Obiectul contractului***

4.1 - Furnizorul se obligă să furnizeze **„\_\_\_\_\_\_\_\_\_\_\_\_\_\_\_”,** astfel cum esteprevăzut în Caietul de sarcini/specificațiile tehniceși în propunerea tehnică a furnizorului, în conformitate cu obligaţiile asumate prin prezentul contract.

4.2. – **Produsele prevăzute în Caietul de sarcini/specificațiile tehnice vor fi furnizate de furnizor in termen de maxim 14 zile lucrătoare de la semnarea contractului in intervalul orar: luni-joi 08.00-16.30, vineri: 08.00-14.00. Produsul va fi predat beneficiarului printr-un proces-verbal de predare-primire**.

***Articol 5. Preţul contractului.***

5.1. Achizitorul se obligă să plătească preţul convenit în prezentul contract pentru produsele furnizate.

5.2. Preţul total convenit pentru îndeplinirea contractului este de **\_\_\_\_\_\_\_\_\_\_\_\_ lei, fără TVA**.

5.3.Pentru produsele furnizate, prețul aferent acestora va fi plătit în termen de maxim 30 zile de la data înregistrării documentului justificativ de plată la sediul Consiliului Județean Constanța, în contul deschis de furnizor la Trezorerie, numai după recepționarea produselor. În vederea efectuării plății, furnizorul va atașa la factura fiscală procesul verbal de recepție cantitativă și calitativă a produselor semnat de ambele părți fără obiecțiuni.

5.4. Furnizorul are obligația de a menționa pe factura fiscală numărul și data prezentului contract.

***Articol* 6. *Termen de furnizare. Durata contractului.***

6.1. Furnizorul se obligă să furnizeze achizitorului produsul in termen de **maxim 14 zile lucrătoare de la semnarea contractului in intervalul orar: luni-joi 08.00-16.30, vineri: 08.00-14.00 .**

6.2. Obiectul prezentului contract va fi executat până la data de \_\_\_\_\_\_\_\_\_\_\_\_\_\_\_.

6.3. Contractul produce efecte până la finalizarea tuturor obligaţiilor asumate de către părţile contractante.

6.4. Contractul intră în vigoare la data semnarii acestuia de către ambele parti.

***Articol 7. Documentele contractului***

7.1. Documentele prezentului contract, parte integrantă din acesta, sunt:

a) Caietul de sarcini/specificații tehnice;

b) oferta furnizorului nr.\_\_\_\_\_\_\_\_;

c) clarificările transmise în perioada de evaluare a ofertelor;

d) garanția de bună execuție a contractului;

e) acord de asociere (dacă este cazul);

f) acorduri de subcontractare (dacă este cazul);

g) acte adiționale, dacă este cazul;

7.2. Clauzele contractului se interpretează împreună cu prevederile documentelor menționate la clauza 7.1.

7.3. În cazul în care se constată neconcordanțe între clauzele contractului și prevederile Caietului de sarcini/specificațiilor tehnice, prevalează acestea din urmă.

7.4. În cazul în care se constată neconcordanțe între prevederile Caietului de sarcini/specificațiilor tehnice și cele ale propunerii tehnice ale furnizorului, se vor aplica prevederile mai favorabile achizitorului, dacă acesta din urmă le acceptă.

***Articol 8. Caracterul confidenţial al contractului***

8.1 - Fără a aduce atingere derulării şi execuţiei prezentului contract, Achizitorul are obligaţia de a asigura garantarea protejării acelor informaţii pe care Furnizorul le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce priveste secretul comercial si proprietatea intelectuală.

***Articol 9. Obligaţiile Furnizorului***

9.1 - Furnizorul se obligă să furnizeze Achizitorului „\_\_\_\_\_\_\_\_\_\_\_\_\_\_\_” în cantitatile și avandcaracteristicile detaliate în Caietul de sarcini/specificațiile tehnice și în propunerea tehnica a furnizorului.

9.2 - Furnizorul se obligă să furnizeze produsele în termenul prevazut la clauza 6.1. din contract.

9.3 – Furnizorul se obligă să suporte riscul produselor furnizate prin contract împotriva pierderii sau deteriorării neprevăzute la transport, depozitare și livrare până în momentul predării acestora achizitorului.

9.4. – Pentru produsele furnizate, furnizorul acordă o garanție de \_\_\_\_\_ luni de la data livrării.

9.5. – (1)Furnizorul se obligă să constituie garanția de bună execuție a contractului în cuantum de \_\_\_% din valoarea acestuia, fără TVA.

(2) Garanția de bună execuție se va constitui fie prin virament în contul indicat de achizitor, fie sub forma unui instrument de garantare emis în condiţiile legii de o societate bancară sau de o societate de asigurări, fie prin retineri succesive din plata cuvenita pentru facturile partiale. (În cazul contractelor la care valoarea garanției de buna execuție nu depășește 5000 lei fără TVA, aceasta poate fi achitată la casieria achizitorului).

(3) In cazul optarii pentru constituirea garantiei de buna executie prin retineri succesive, furnizorul are obligaţia de a deschide la unitatea Trezoreriei Statutului din cadrul organului fiscal competent un cont disponibil distinct la dispozitia achizitorului. Suma initiala care se depune de cãtre furnizor în contul astfel deschis nu trebuie sa fie mai mica de 0,5% din preţul contractului, fătă TVA. Pe parcursul îndeplinirii contractului, achizitorul urmeazã sa alimenteze acest cont prin reţineri succesive din sumele datorate şi cuvenite furnizorului pana la concurenta sumei stabilită drept garanţie de buna execuţie.

(4) Documentul care atestă constituirea garantiei de buna executie constituie anexa la prezentul contract.

9.6. – Constituirea garanției de bună execuție se face în termen de 5 zile lucrătoare de la data semnării contractului.

9.7. **-** Prestatorul are obligaţia de a prelungi valabilitatea instrumentului prin care se constituie garanţia de bună execuţie în cazul prelungirii termenului de prestare.

9.8. -În cazul în care prestatorul nu constituie garanţia de bună execuţie în termen de 5 zile lucrătoare de la data semnării contractului de către ambele părţi, autoritatea contractantă are dreptul să rezilieze prezentul contract, de plin drept, fără nicio altă formalitate prealabilă de punere în întârziere.

9.9 - Achizitorul se obligă să emită nota de comandă / prima notă de comandă numai după ce Furnizorul a facut dovada constituirii garanţiei de bună execuţie.

9.10 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Furnizorul nu îşi îndeplineşte, nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie,

Achizitorul are obligaţia de a notifica acest lucru Furnizorului, precizând totodată obligaţiile care nu au fost respectate.

9.11 - Achizitorul se obligă să restituie garanţia de bună execuţie în termen de 14 zile de la data intocmirii ultimului proces-verbal de receptie a produselor care fac obiectul prezentului Contract, daca nu a ridicat pana la acea data pretentii asupra ei.

9.12 - Furnizorul se obligă să despăgubească Achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, marci inregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

ii) daune-interese, cheltuieli, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Specificațiilor tehnice întocmite de către Achizitor.

9.13. - În eventualitatea în care organele abilitate de control constată încasarea de către furnizor a unor sume necuvenite, acesta se obligă să returneze achizitorului sumele încasate necuvenit, precum şi penalităţile şi foloasele necuvenite constatate.

***Articol 10. Obligaţiile Achizitorului***

10.1 - Achizitorul se obligă să plătească preţul convenit în prezentul contract în termen de 30 de zile de la inregistrarea facturii / fiecărei facturi, după recepționarea fără obiecțiuni a produselor.

10.2 - Achizitorul se obligă să recepţioneze produsele în termenul convenit.

***Articol 11. Sancţiuni pentru neîndeplinirea culpabilă a obligaţiilor***

11.1 - În cazul în care, din vina sa exclusivă, Furnizorul nu reuşeşte să-şi îndeplinească obligaţiile asumate, atunci Achizitorul are dreptul de a deduce din preţul contractului, ca penalităţi, o sumă echivalentă cu 0,15 % din valoarea produselor nefurnizate pentru fiecare zi de întârziere, până la îndeplinirea efectivă a obligaţiilor.

11.2. - Penalităţile calculate conform clauzei 11.1 vor fi achitate de către furnizor în termen de 30 de zile de la data la care furnizorul a fost notificat în acest sens de către achizitor.

11.3. – În caz de neplată a penalităţilor în termenul stabilit, achizitorul va proceda la executarea silită a creanţei sale conform dispoziţiilor Codului civil.

11.4 - În cazul în care Achizitorul nu îşi onorează facturile în termen de 30 zile de la expirarea perioadei convenite, atunci acestuia îi revine obligaţia de a plăti, ca penalităţi, o sumă echivalenta cu 0,15 % din plata neefectuată pentru fiecare zi de întârziere, până la îndeplinirea efectivă a obligaţiilor.

***Articol 12. Livrare. Transport***

12.1 – Produsele vor fi livrate la sediul achizitorului (*dacă în Caietul de sarcini / specificațiile tehnice se specifică o altă locație, produsele vor fi livrate conform Caietul de sarcini/specificațiilor tehnice*), în termen de maxim \_\_\_\_\_ de la data notificată în nota de comandă / fiecare notă de comandă.

12.2 – Produsele trebuie să corespundă cerințelor din Caietul de sarcini/specificațiile tehnice; în caz contrar, acestea vor fi returnate pentru a fi înlocuite în maxim \_\_\_\_\_, fără costuri suplimentare.

12.3 – La livrare, bunurile vor fi însoțite de documentele prevăzute în Caietul de sarcini/specificațiile tehnice.

12.4 – Livrarea produselor se consideră încheiată după verificarea conformității produselor și recepționarea cantitativă și calitativă a acestora.

12.5. – Transportul va fi organizat de către furnizor astfel încât livrarea să se facă numai în zilele lucrătoare. Cheltuielile de transport sunt incluse în prețul contractului.

***Articol 13. Întârzieri***

13.1 - (1) Furnizorul are obligaţia de a începe furnizarea produselor la data notificată în nota de comandă a achizitorului.

13.2 - (1) Furnizarea produselor trebuie finalizata în termenul convenit de părţi, termen care se calculează de la data începerii furnizării produselor.

(2) În cazul în care:

a) orice motive de întârziere, ce nu se datorează Furnizorului, sau

b) alte circumstanţe neobişnuite susceptibile de a surveni, altfel decât prin încălcarea contractului de către Furnizor, îndreptăţesc Furnizorul de a solicita prelungirea perioadei de furnizare a produselor sau a oricărei faze a acestora, atunci părţile vor revizui, de comun acord perioada de furnizare şi vor semna un act adiţional, nefiind afectate prin aceasta calitatea şi cantităţile iniţiale, astfel cum au fost acestea prevăzute în ofertă, precum şi preţul contractului.

13.3 - În afara cazului în care Achizitorul este de acord cu o prelungire a termenului de furnizare, orice întârziere în îndeplinirea contractului dă dreptul Achizitorului de a solicita penalităţi Furnizorului.

***Articol 14. Recepţia produselor***

14.1 – Recepția cantitativă și calitativă a produselor se va face la sediul achizitorului, în prezența reprezentantului furnizorului și a reprezentantului achizitorului, ocazie cu care se vor verifica condițiile de cantitate și de calitate și se vor încheia procesele verbale de recepție semnate de ambele părți, fără obiecțiuni.

14.2 – La recepție, în cazul constatării existenței unor produse deteriorate / unor deficiențe cantitative și/sau calitative, furnizorul va proceda la înlocuirea produselor necorespunzătoare și/sau completarea lipsurilor cantitative. Furnizorul va înlocui și/sau completa produsele în termen de maxim \_\_\_\_\_\_ de la data recepției cantitative și calitative.

***Articol 15. Ajustarea pretului contractului***

15.1 - Pentru produsele livrate şi pentru serviciile prestate, plăţile datorate de Achizitor Furnizorului sunt cele declarate în propunerea financiară, anexă la contract.

15.2 - Preţul contractului este ferm şi nu se ajustează.

***Articol 16. Cesiunea***

16.1 – Cesiunea este permisa doar in ce priveste creantele nascute din prezentul contract de achizitie publica, obligatiile nascute ramanand in sarcina partilor contractante, astfel cum au fost stipulate si asumate initial.

***Articol 17. Suspendarea contractului***

17.1. În cazul în care procedura de atribuire sau executare a contractului de prestări servicii este viciată de erori substanţiale, nereguli sau de fraudă, achizitorul va suspenda executarea contractului.

17.2. În cazul în care asemenea erori substanţiale, neregularităţi sau fraude sunt imputabile furnizorului, achizitorul poate, suplimentar suspendării, să refuze efectuarea plăţilor sau poate proceda la recuperarea sumelor deja plătite proporţional cu gravitatea viciilor, neregularităţii sau fraudei.

17.3. În vederea recuperării sumelor plătite necuvenit, achizitorul se va îndrepta împotriva furnizorului în conformitate cu prevederile legale aplicabile în momentul descoperirii faptei.

17.4. Achizitorul are dreptul în mod unilateral de a suspenda executarea prezentului Contract, motivat, fără ca furnizorul să fie îndreptătit a solicita orice costuri suplimentare/daune aferente suspendarii sau care deriva/rezulta ca urmare a suspendarii. Suspendarea produce efecte de la data primirii de către furnizor a notificării formulate în acest sens de către achizitor.

17.5. Achizitorul are dreptul de a modifica perioada de suspendare a contractului în functie de circumstante. În cazul în care perioada de suspendare a Contractului excede 12 luni, achizitorul are dreptul, în mod unilateral, de a rezilia Contractul, fără ca furnizorul să fie îndreptătit a solicita orice costuri suplimentare/daune aferente suspendarii sau care deriva/rezulta ca urmare a rezilierii.

17.6. Pentru motive temeinice, furnizorul poate solicita achizitorului suspendarea executarii contractului. In acest caz, suspendarea produce efecte de la data primirii acceptului din partea achizitorului.

17.7. În situația suspendării Contractului din motive imputabile achizitorului, acesta va efectua plata serviciilor prestate inainte de a interveni suspendarea, facturate si confirmate de reprezentanţii săi.

17.8. În cazul în care contractul se suspenda, durata acestuia se va prelungi cu perioada în care a fost suspendat.

17.9. In cazuri de forta majora, suspendarea prezentului contract intervine pe intreaga durata a evenimentului de forta majora.

**Articol 18. Încetarea contractului**

18.1 Prezentul contract încetează în următoarele situații :

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

18.2 În situația rezilierii din cauza neexecutării/executării parțiale de către Furnizor a obligațiilor contractuale, acesta va datora achizitorului daune-interese în cuantum egal cu valoarea obligațiilor contractuale neexecutate.

18.3. În situația in care executarea parțiala a obligațiilor contractuale face imposibila realizarea obiectului contractului în integralitatea sa, chiar daca a fost recepționata o parte din contract conform dispozițiilor legale, Furnizorul va datora achizitorului daune-interese în cuantum egal cu întreaga valoare a obligațiilor contractuale stabilite prin contract.

18.4. Rezilierea prezentului contract nu va avea niciun efect asupra obligațiilor deja scadente între părțile contractante.

18.5. Părțile sunt de drept în întârziere prin simplul fapt al nerespectării clauzelor prezentului contract. Rezilierea operează de plin drept, fără intervenția instanței de judecată, și produce efecte de la data primirii notificării în acest sens.

18.6 Achizitorul își rezervă dreptul de a denunța unilateral contractul de furnizare în cel mult 5 zile de la apariția unor circumstanțe care nu au putut fi prevăzute la data încheierii contractului, sub condiția notificării Furnizorului cu cel puțin 3 zile înainte de momentul denuntarii.

18.7 Achizitorul poate proceda la rezilierea contractului, fară efectuarea vreunei alte formalităţi şi fără intervenţia instanţei de judecată, în situaţia în care Furnizorul subcontractează sau cesionează cu încălcarea prevederilor legislației în vigoare drepturile şi obligatiile sale.

***Articol 19. Modificarea contractului***

19.1. Modificarea prezentului contract în cursul perioadei sale de valabilitate se face cu acordul ambelor părți, prin act adițional.

19.2 Prezentul contract poate fi modificat, în condițiile legii, cu privire la urmatoarele aspecte: partile contractante (modificare denumire, forma societate, orice alte modificări ce nu atrag crearea unei persoane juridice noi); modificari generate de schimbari legislative; modificari generate de înlocuirea/ introducerea unor subcontractanti; modificari referitoare la durata contractului; modificari referitoare la modalitati de plata; modificari referitoare la verificari si receptie, toate acestea fiind considerate modificări nesubstanțiale.

***Articol 20. Forţa majoră***

20.1 - Forţa majoră este constatată de o autoritate competentă.

20.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toata perioada în care aceasta actionează.

20.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

20.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

20.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 3 zile de la încetare.

***Articol 21. Soluţionarea litigiilor***

21.1 - Achizitorul şi Furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

21.2 - Dacă, după 15 de zile de la începerea acestor tratative, Achizitorul şi Furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

***Articol 22. Limba care guvernează contractul***

22.1 - Limba care guvernează contractul este limba română.

***Articol 23. Comunicări***

23.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

23.2 - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

***Articol 24. Legea aplicabilă contractului***

24.1 - Contractul va fi interpretat conform legilor din România.

Prezentul contract s-a incheiat in 2 (doua) exemplare originale, cate unul pentru fiecare parte contractanta.

**ACHIZITOR FURNIZOR**